เดินทางมาร้านนี้ไม่ยากเลย ร้านอยู่ติดกับส้มตำโซลาวถนนเส้นศิริมังคลาจารย์ มีที่จอดรถตรงเลยร้านไปหน่อยที่เป็นอาพาร์ทเม้นใกล้ๆเดินนิดเดียว รับบัตรแล้วมาประทับตราที่ร้านก็ได้จอดฟรี 2 ช.ม.

ตกแต่งร้านเป็นสไตล์ไม้เก่าๆ ก็สวยดีครับ

รสชาติอาหารผมว่าอร่อยนะ อร่อยกว่าหลายๆร้านเลยแหละ แถมไม่ใส่ผงชูรสด้วยก็ต้องถือว่าฝีมือดี ซุปกระดูกก็อร่อยดี นุ่มมากแทะอร่อย

ข้อเสียที่เด่นๆ จนทำให้เสียอารมณ์หน่อยๆคือ การบริการ เนื่องจากราคาอาหารไม่ได้ถูกเลย เป็นราคากลางๆสำหรับร้านแนวนี้เหมือนก๋วยเตี๋ยวขึ้นห้างต่างๆ ความคาดหวังในเรื่องบริการย่อมมากกว่าร้านก๋วยเตี๋ยวข้างทางที่จะบริการยังไงก็ได้ แต่การบริการที่ได้รับไม่ว่าจะเป็นการเสริฟหรือการสอบถามข้อมูลของอาหารตอบไม่ได้เลย แถมพนักงานก็ดูงงไปหมด ที่ให้ 3 ดาวสำหรับรสชาติล้วนๆนะครับไม่นับบริการ

ตอนนี้ก็ถือว่าเป็นร้านอร่อยระดับร้านกลางๆ แต่การบริการต่ำกว่าร้านอื่นๆที่ราคาเดียวกัน

ตอนไปทานยังไม่มีโปรโมชั่นร่วมกับวงใน เดี๋ยวจะลองไปใช้โปรโมชั่นนะครับ เห็นมีบางรีวิวบอกว่าใช้ไม่ได้ไว้จะมีคอมเม้นใหม่

ปล.เนื่องจากเป็นร้านเปิดใหม่ จึงขออนุญาติแนะนำจากความคิดเห็นส่วนตัวของลูกค้าคนนึงครับ ที่อยากให้ร้านทราบถึงปัญหาเพื่อปรับปรุงร้านให้โดนใจลูกค้ามากขึ้นครับ
ปล.2 ติชมคอมเม้นได้ครับหากไม่ถูกใจต้องขออภัยนะครับ ^_^ 